Diari Oficial de la Generalitat Valenciana


Sumari del DOGV 3290, del 21-07-1998 (1998/5928)

RESOLUCIÓ de 17 de juny de 1998, de la Direcció General de Recursos Humans, per la qual s'executa la sentència número 511/98 del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3290

Data del DOGV
:   21-07-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5928


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de juny de 1998, de la Direcció General de Recursos Humans, per la qual s'executa la sentència número 511/98 del Tribunal Superior de Justícia de la Comunitat Valenciana. [1998/A5928]
  
Vista la sentència número 511/98 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, per la qual s'estima en part el recurs contenciós administratiu número 2019/95 interposat pel senyor Antonio Navarro Díaz, contra la Resolució 16 de juny de 1995, de la direcció per a la gestió de personal de la Conselleria de Sanitat i Consum, desestimatòria del recurs ordinari formulat contra els resultats de la fase de concurs de la convocatòria per a la provisió de places d'ATS/DUE d'equip d'Atenció Primària, acordada per Resolució de 2 d'agost de 1993, del director del Servei Valencià de Salut (DOGV núm. 2.085, de 13.08.93).
  
Atés que la resolució de la mencionada sentència reconeix el dret del recurrent a l'increment de la puntuació total obtinguda en la fase de concurs amb 0,7 punts.
  
Que, a la vista dels antecedents que consten en aquesta Conselleria en relació amb les puntuacions obtingudes per l'opositor, resulta que:
  
· Fase oposició 32,08 punts
  
· Fase concurs 23,28 punts
  
 0,70 punts (sentència)
  
Total 56,06
  
Atés que aquesta puntuació resulta suficient per a l'obtenció de la destinació sol·licitada pel recurrent al centre de salut L'Eliana, segons petició de places de 5 de maig de 1995, confirmada en data de 4 de juny de 1998.
  
Atés que la plaça sol·licitada per la persona interessada s'adjudicà per Resolució de 12 de juny de 1995, del director general del Servei Valencià de Salut, a la senyora Rosario N. Rozada Montemurro, i que la senyora Rozada, segons l'ordre del seu full de petició de destinació del precitat procés selectiu, sol·licità, a continuació del centre de salut l'Eliana, el centre de salut Pare Jofre de València.
  
Per tot això, atés tot allò que disposen l'article 118 de la Constitució Espanyola i el 18 de la Llei Orgànica del Poder Judicial, segons les quals és obligatori complir les sentències en els seus propis termes, i fent ús de les facultats que legalment m'han sigut conferides per l'article 2.a de l'Ordre de 10 de març de 1997, de la Conselleria de Sanitat, per què s'aproven diverses delegacions d'atribucions en favor de distints òrgans de la dita Conselleria (DOGV núm. 2.953, de 17.03.97), aquesta Direcció General resol:
  
Primer
  
Deixar sense efecte la Resolució de 12 de maig de 1995, del director general del Servei Valencià de Salut, per la qual fa públic el resultat del concurs oposició per a la provisió de vacants de comares d'ATS/DUE d'equip d'Atenció Primària del Servei Valencià de Salut, convocat per Resolució de 2 d'agost de 1993, del director del Servei Valencià de Salut, quant a l'adjudicació de destinació del senyor Antonio Navarro Díaz al centre de salut Pare Jofre i de la senyora Rosario N. Rozada Montemurro al centre de salut de l'Eliana, havent d'efectuar-se'ls el cessament amb efecte des del 13 de juliol de 1998.
  
Segon
  
Adjudicar les places d'ATS/DUE d'acord amb l'ordre següent:
  
Antonio Navarro Díaz Centre de Salut l'Eliana
  
Rosario N. Rozada Montemurro Centre de Salut Pare Jofre
  
Tercer
  
El cessament i presa de possessió en els citats llocs es farà el dia 14 de juliol de 1998.
  
Contra aquesta resolució, que posa fi a la via administrativa, es podrà interposar recurs contenciós administratiu, després de comunicar-ho a aquesta Direcció General segons que estableix l'article 110.3 de la Llei 30/92, de Règim Jurídic de les Administracions Públiques i del Procediment Administratiu Comú, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos, comptats a partir de l'endemà de la publicació d'aquesta resolució en el Diari Oficial de la Generalitat Valenciana.